— Конкурс мяне спачатку палохаў, я не да канца быў упэўнены ў сабе, — прызнаецца І.С.Шчарбакоў. — Наш Партызанскі раён невялікі, школ не так многа, і ўсе ці амаль усе сацыяльныя педагогі ўдзельнічалі ў раённым этапе. Паступова, дзякуючы спартыўнай цікавасці, азарту, жаданню высветліць, а чаго я варты як прафесіянал, уцягнуўся, стаў фіналістам у раёне, потым заняў 3-е месца ў горадзе.